SCB Financial Markets คาดกรอบเงินบาท วันนี้ 35.25 -35.45 บ./ดอลลาร์ 
SCB Financial Markets คาดกรอบเงินบาท วันนี้ (21 มิ.ย.) อยู่ที่ 35.25 -35.45 บ./ดอลลาร์ โดยนักลงทุนรอฟังคำแถลงนโยบายการเงินของเฟด  
SCB Financial Markets คาดกรอบเงินบาท วันนี้ (21 มิ.ย.) อยู่ที่ 35.25 -35.45 บ./ดอลลาร์ โดยนักลงทุนรอฟังคำแถลงนโยบายการเงินของเฟด  
21 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (21 มิ.ย.2565) มีแนวโน้มเคลื่อนไหวในกรอบ 35.25 -35.45 บาท/ดอลลาร์
ส่วนค่าเงินยูโรแข็งค่าขึ้นในระหว่างการซื้อขายที่ตลาดยุโรป ในขณะที่นักลงทุนมุ่งความสนใจไปยังเครื่องมือที่ธนาคารกลางยุโรป (อีซีบี) จะนำมาใช้ในการแก้ไขปัญหาการแบ่งแยกของตลาดยูโรโซน
ด้านนักลงทุนรอฟังคำแถลงของนายเจอโรม พาวเวลล์ ประธานธนาคารกลางสหรัฐ (เฟด) ที่มีกำหนดจะแถลงนโยบายการเงินและภาวะเศรษฐกิจสหรัฐรอบครึ่งปีต่อวุฒิสภาสหรัฐในวันพุธ และต่อสภาผู้แทนราษฎรสหรัฐในวันพฤหัสบดีที่จะถึงนี้
สำหรับค่าเงินบาทยังคงเคลื่อนไหวอ่อนค่าตามการแข็งค่าของเงินดอลลาร์สหรัฐอย่างต่อเนื่อง